Document ID: 32008D0600

KOMISSION PÄÄTÖS,
tehty 14 päivänä heinäkuuta 2008,
yhteisön sokerialan väliaikaisen rakenneuudistusjärjestelmän mukaisesti myönnettävän monipuolistamistuen ja monipuolistamisen lisätuen määrien vahvistamisesta markkinointivuodeksi 2008/2009
(tiedoksiannettu numerolla K(2008) 3498)
(Ainoastaan bulgarian-, englannin-, espanjan-, hollannin-, italian-, liettuan-, portugalin-, puolan-, ranskan-, romanian-, ruotsin-, saksan-, slovakin-, suomen-, tanskan- ja unkarinkieliset tekstit ovat todistusvoimaisia)
(2008/600/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön sokerialan väliaikaisesta rakenneuudistusjärjestelmästä 20 päivänä helmikuuta 2006 annetun neuvoston asetuksen (EY) N:o 320/2006 (1),
ottaa huomioon yhteisön sokerialan väliaikaista rakenneuudistusjärjestelmää koskevan neuvoston asetuksen (EY) N:o 320/2006 täytäntöönpanoa koskevista yksityiskohtaisista säännöistä 27 päivänä kesäkuuta 2006 annetun komission asetuksen (EY) N:o 968/2006 (2) ja erityisesti sen 13 artiklan 1 kohdan,
sekä katsoo seuraavaa:
(1)
Komission on vahvistettava 31 päivään toukokuuta 2008 mennessä asianomaiselle jäsenvaltiolle asetuksen (EY) N:o 320/2006 6 artiklassa säädetyn monipuolistamistuen ja 7 artiklassa säädetyn monipuolistamisen lisätuen määrät.
(2)
Monipuolistamistuen ja monipuolistamisen lisätuen määrät lasketaan asianomaisen jäsenvaltion markkinointivuonna 2008/2009 luovuttaman sokerikiintiötonnin perusteella asetuksen (EY) N:o 968/2006 13 artiklan 2 kohdan mukaisesti,
ON TEHNYT TÄMÄN PÄÄTÖKSEN:
1 artikla
Asetuksen (EY) N:o 320/2006 6 artiklassa säädetyn monipuolistamistuen ja 7 artiklassa säädetyn monipuolistamista koskevan lisätuen määrät, jotka perustuvat markkinointivuonna 2008/2009 luovutettaviin kiintiömääriin, vahvistetaan tämän päätöksen liitteessä.
2 artikla
Tämä päätös on osoitettu Belgian kuningaskunnalle, Bulgarian tasavallalle, Tanskan kuningaskunnalle, Saksan liittotasavallalle, Espanjan kuningaskunnalle, Ranskan tasavallalle, Italian tasavallalle, Liettuan tasavallalle, Unkarin tasavallalle, Alankomaiden kuningaskunnalle, Itävallan tasavallalle, Puolan tasavallalle, Portugalin tasavallalle, Romanialle, Slovakian tasavallalle, Suomen tasavallalle, Ruotsin tasavallalle ja Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 14 päivänä heinäkuuta 2008.

Labels: 17
19
7
18
15